L'Ajuntament sol·licita la participació ciutadana per a la implantació del Pla de Mobilitat
10 de octubre de 2019

El tauler d'anuncis de la Seu Electrònica ha publicat l'exposició prèvia del Pla de Mobilitat Urbana Sostenible (PMUS) de Llíria. Fins al pròxim 4 de novembre, podrà consultar-se la documentació en els Serveis Tècnics de l'Ajuntament mitjançant cita prèvia, i en la pròpia Seu Electrònica per a facilitar l'accés als usuaris, amb la finalitat que la ciutadania realitze les aportacions que considere.

El PMUS de Llíria és l'instrument a través del qual es planificaran qüestions claus per al futur de la mobilitat en el municipi, com l'ordenació viària, el foment de zones per a ciclistes i vianants, la promoció de l'ús de transport públic, camins escolars segurs o la distribució de noves zones d'aparcament.

El regidor de Mobilitat, Paco García, ha assenyalat que en este pla “es recullen les iniciatives i actuacions que hauran d'activar-se des de l'Administració local per a establir noves maneres de mobilitat i de foment del transport sostenible al municipi de Llíria”.

D'esta manera, “volem impulsar mesures que facen de Llíria una ciutat amable amb els vianants, més segura en el trànsit i on es dinamitze l'economia local”.

Per al seu desenvolupament, ha apuntat l'edil de Mobilitat, “esperem poder comptar amb la participació de la ciutadania en esta consulta prèvia i d'aquelles aportacions que les entitats i associacions locals puguen suggerir per a la seua millor implantació”.

Projecte PMUS: https://bit.ly/2Ip0gpl

Consulta pública: https://bit.ly/2AG3HUk